Vis wz. 35

KinnigBroDoarePistolenn damaotomatek SA (un-ober)Mont en-droTennata dre argilMunisionoù9 × 19 mm ParabellumProduerFB RadomMare produiñ1935 - 1945Niver produetOuzhpenn 360.000 (hep kontañ ar re savet dre guzh evit ar rezistañs polonat etre 1939 ha 1942)Perzhioù teknikelMas (hep kartouchenn)0,950 kgMas (karget)1,123 kgHirder205 mmHirder ar c'hanol120 mmTizh mont e-maez ar boledoù345 m/sEndalc'hKarger fiñv 8 kartouchennLezennRummad e Bro-C'hallB
Ar Vis wz. 35, anvet Pistolet wz. 35 Vis en arme bolonat, pe WiS wz. 35 evit he stummoù kentañ, zo ur bistolenn damaotomatek produet adalek 1935 gant an embregerezh polonat Fabryka Broni diazezet e Radom McNAB Chris, Armes à feu Encyclopédie visuelle, L'Imprévu, 2022, p.88. Implijet e oa bet da vare an Eil Brezel-bed dreist-holl.

 Deskrivadur 
Savet e oa bet an arm gant an ijinourien bolonat Piotra Wilniewczyca ha Jana Skrzypińskiego. Awenet e oa gant div bistolenn ijinet gant John Browning, ar Colt M1911 hag ar Browning HP JAMES Garry, The Vis 35 Radom: Poland's Pistol, war Guns & Ammo, 09/11/2015 (lennet d'an 29/09/2024). Un-ober eo he flatinenn. 8 kartouchenn 9 mm Parabellum a c'haller lakaat en he c'harger-fiñv. N'he deus sistem-surentez ebet, war-bouez ur c'harenn a-dreñv d'he dornikez evel war ar Colt M1911. Ul loc'henn-dizarmiñ a gaver war he riklerez, e-kichen ar c'hi. Brudet e oa evit bezañ ur bistolenn fiziapl ha resis. E-touez an armoù-dorn gwellañ produet etre an daou vrezel-bed emañ hervez meur a ispisialist.

 Istor 
Produet e voe ar bistolenn evit an arme bolonat adalek 1935, dindan an anv WiS da gentañ, diwar lizherennoù kentañ hec'h ijinerien Vis wz. 35 war Modern Firearms (lennet d'an 29/09/2024). Diwezhatoc'h e voe cheñchet hec'h anv da Vis, a sinifi nerzh pe galloud e latin. Al lizherennoù wz. a dalvez stumm e poloneg. Goude aloubadeg Polonia e 1939 e lakaas an Trede Reich e grabanoù war ar Fabryka Broni, a broduas pistolennoù wz. 35 dindan an anv P-35(p) evit an alouberien alaman. Betek 1942 e teuas micherourien eus uzin Radom a-benn da bourveziañ dre guzh ar rezistañs gant pistolennoù wz. 35, en ur broduiñ pezhioù e doubl, warne ar memes niveroù-serienn. Diskoachet e voe gant an Alamanted ha kaset e voe Poloniz 'zo da gampoù-bac'h. Kenderc'hel a reas ar produiñ betek 1945 met izeloc'h-izelañ e oa kalite an armoù. Lod eus ar pezhioù a voe savet gant Steyr e Aostria.

Ur bistolenn priziet gant an dastumerien eo ar wz. 35 hiziv-an-deiz. Skouerennoù anezhi a zo bet produet er bloavezhioù 1990 adarre evite.

 Liammoù diavaez 
  Ar Vis wz. 35 war lec'hienn ar Fabryka Broni (lennet d'ar 26/08/2025)

 Daveennoù 

Rummad:Pistolennoù
Rummad:Armoù Polonia
Rummad:Armoù an Eil Brezel-bed